Държавен вестник, бр. 101, 2021 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  101
един месец след дерегистрацията на номера 
въз основа на подадено искане от крайния 
ползвател, освен ако той изрично се е отказал 
от това право.
(5) В останалите случаи на прекратяване 
на договор за предоставяне на услуги чрез 
пренесен номер, както и в случаите, при които 
крайният ползвател се е отказал от правото 
си по ал. 3 и 4, приемащият доставчик уведо-
мява за това държателя на обхвата от номера 
и връща номера на държателя на обхвата от 
номера при условията и по реда, договорени 
в съответната процедура по чл. 31, ал. 1.
Чл. 23. Доставчиците, когато е технически 
осъществимо, следва да осъществяват пре-
насянето чрез предоставяне по ефира, освен 
ако крайният ползвател не е поискал друго.
Чл. 24. Доставчиците имат задължение 
да информират специализираните органи за 
пренесените номера с оглед изпълнение на 
задълженията им, свързани с националната 
сигурност и обществения ред.
Чл. 25. (1) Доставчиците/вторичните дос-
тавчици следва да осигурят равнопоставеност 
на крайните ползватели, които са се възползва-
ли или са заявили желание да ползват правото 
си за пренасяне на номер, и собствените си 
крайни ползватели.
(2) Приемащият доставчик/вторичният 
доставчик не следва да налага ограничения 
на крайния ползвател, който пренася номера 
си, по отношение на начина на ползване на 
услугите – абонамент или предплатена услуга.
Чл. 26. (1) Всеки доставчик информира 
безвъзмездно крайните ползватели, в случай 
че те осъществяват изходящи повиквания към 
първично предоставените му номера от ННП, 
пренесени в мрежи на други доставчици.
(2) Информирането по ал. 1 се осъществява 
чрез единен звуков сигнал с продължителност 
3 секунди и параметри съгласно приложение 
№ 4 и период от 2 секунди, следващ звуковия 
сигнал, който дава възможност за избор от 
страна на крайните ползватели за прекратя-
ване или реализиране на повикването.
(3) Доставчиците/вторичните доставчици са 
задължени да оповестят публично начина за 
информиране, както и неговото съдържание 
и предназначение.
(4) Доставчиците осигуряват възможност 
за деактивиране на информирането по ал. 1 
при поискване от викащ краен ползвател, като 
деактивирането следва да се допуска по отно-
шение на всички повиквания към пренесени 
номера от мрежата на даряващия доставчик, 
а в случай на техническа възможност – и по 
отношение на конкретно посочени от краен 
ползвател номер или номера.
(5) Задължението по ал. 1 не се отнася за 
доставчиците от домейните на преносимост 
на негеографски номера по чл. 3, ал. 2, т. 3, 
4, 5 и 6.
Чл. 27. Даряващият доставчик/вторичният 
доставчик, както и неговите търговски пред-
ставители, дистрибутори и партньори нямат 
право да осъществяват контакти с крайни 
ползватели на техни услуги, след подаване 
на заявление за пренасяне на номер, с цел 
обсъждане на предимствата или недостатъците 
от смяна на доставчика, или за отправяне 
на нови оферти, промени в тарифния план 
и други условия по съществуващия договор.
Чл. 28. Приемащият доставчик осигурява 
свързаност до мрежата си на крайния полз-
вател, чийто номер е обект на преносимост.
Чл. 29. Приемащият доставчик/вторичен 
доставчик информира крайните ползватели за 
правата на компенсация съгласно глава седма 
от настоящите функционални спецификации 
за датата на преносимост и за успешното за-
вършване на пренасянето или за неуспех на 
процеса по пренасяне. Формата и начинът на 
уведомяване се определят от доставчиците в 
процедурите по чл. 31, ал. 1.
Г л а в а  ш е с т а
ПРОЦЕДУРИ ЗА ОСЪЩЕСТВЯВАНЕ НА 
ПРЕНОСИМОСТ
Чл. 30. За осъществяване на преносимост 
краен ползвател, заявил пренасяне на номер, 
както и участващите доставчици/вторични 
доставчици осъществяват координирани и 
последователни действия, определени в про-
цедурите по чл. 31, ал. 1 и договора по чл. 5, 
ал. 3.
Чл. 31. (1) Доставчиците изготвят и под-
писват следните процедури за осъществяване 
на преносимост съобразно изискванията на 
тези спецификации:
1. Процедура за преносимост на географ-
ски номера;
2. Процедура за преносимост на мобилни 
номера;
3. Процедура за преносимост на негеограф-
ски номера по чл. 3, ал. 2, т. 3 – 6.
(2) В случай че процедура не отговаря на 
изискванията на настоящите спецификации, 
комисията се произнася с решение, указващо 
начина за отстраняване на несъответствията, 
което е задължително за доставчиците.
(3) При непостигане на съгласие между 
доставчиците по отношение на съдържанието 
на процедура по ал. 1 комисията се произ-
нася със становище, което е обвързващо по 
отношение на въпросите, по които не е по-
стигнато съгласие.
(4) Всяка промяна в процедура и приложе-
нията към нея се извършва от доставчиците 
посредством изготвяне на пълен и актуали-
зиран текст на процедурата на български 
език, в който се отразяват измененията и/
или допълненията. Доставчиците предоставят 
документа на комисията в срок до 30 дни от 
подписването му от всички доставчици.